Page:Dominie depos'd, or, Somr (sic) reflections on his intrigue with a young lass, and what happened thereupon (2).pdf/2

 THE PREFACE.

IF this offend when ye peruse, Pray, reader, let this me excuse, Mysell I only here accuse, Who am the cause, That e'er ye had this piece of news To split your jaws.

For had I right the gully guided, And wi' a wife mysell provided, To keep me frae that, wae beside it, That's kent to a', Id staid at hame, or near beside it ; Now that's awa'.

Be wiser then, and do what's right, And mind your business wi' might, Lest unexpected gloomy night, Should you surround An' mingle a' your pleasure bright, Wi' grief profound.

And, bonny lasses, mind this rhyme, As true as three and sax mak nine, If ye commit ye ken what crime, And turn onweel There'll something wamble in your wame Just like an eel.